
PARLAMENTUL ROMÂNIEI

CAMERA DEPUTAŢILOR

	     COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 19.03.2013        

 Pl - x  103/2014            


AVIZ
asupra propunerii legislative privind modificarea Legii nr. 544/2001 privind liberul acces la informaţiile de interes public
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea Legii nr. 544/2001 privind liberul acces la informaţiile de interes public, trimisă cu adresa nr. Pl. x. 103 din 3 martie 2014 şi înregistrată cu nr. 4c-11/217 din 3 martie 2014.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.

Potrivit dispoziţiilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din  19 martie 2014.
Senatul, în calitate de primă Cameră sesizată, a respins iniţiativa legislativă în şedinţa din 25  februarie 2014, cu respectarea prevederilor art. 76 alin. (2) din Constituţia României, republicată.

Iniţiativa legislativă are ca obiect de reglementare modificarea şi completarea art. 5 din Legii nr.544/2001 privind privind liberul acces la informaţiile de interes public, cu modificările şi completările ulterioare în vederea creşterii gradului de transparenţă la nivelul administraţiei publice, facilitând implementarea în viitor a unui sistem de evaluare a angajaţilor pe criterii de competitivitate, stimularea şi accesul viitorilor candidaţi în procesul de recrutare în funcţia publică.
Membrii Comisiei au examinat propunerea legislativă supusă avizării, expunerea de motive şi avizul favorabil cu observaţii şi propuneri al Consiliului Legislativ, transmis cu adresa nr. 1154 din 23 octombrie 2013.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a iniţiativei legislative, întrucât s-a apreciat că introducerea în categoria de informaţii publice ce urmează a fi comunicate lunar, din oficiu, a informaţiilor privind vaniturile concrete lunare ale unei persoane, indiferent dacă această persoană este angajată în sectorul public sau privat, este de natură să aducă atingere dispoziţiilor constituţionale privind viaţa intimă şi privată a persoanei.
În raport de obiectul şi conţinutul reglementării, iniţiativa legislativă face parte din categoria legilor ordinare. 

                   PREŞEDINTE,                        
                                  SECRETAR,

               Liviu Bogdan CIUCĂ              

          Theodor-Cătălin NICOLESCU 

Consilier, Roxana Zegrean

